A kurzus kódja: FL-220.01, FLN-220.01	
A kurzus megnevezése: Kant erkölcs- és politikai filozófiája	
A kurzus előadója: Pogonyi Szabolcs	
A kurzus helye és ideje: Csütörtök, 12:00 -  13:30, MUK 4/i. II. em. 221.	

A kurzus előfeltétele(i):	
A jegyszerzés módja(i):	
Követelmények: Írásbeli dolgozat, órai aktív részvétel, kiselőadás	

A kurzus leírása, tematikája:

A kurzus célja Kant erkölcsfilozófiájának és politikai filozófiájának tanulmányozása. A félév során az erkölcsfilozófiai művek és politikai filozófiai szövegeket vizsgáljuk meg. A kurzus elsődleges célja a kanti rendszerben az erkölcsfilozófia és politikai filozófia viszonyának végiggondolása.

A kurzus utolsó harmadában a kanti politikai filozófia utóéletét és huszadik századi értelmezéseit vizsgáljuk Arendt, Habermas és Rawls vonatkozó munkáinak segítségével.  A szeminárium felvételének nem előfeltétele ezen szerzők műveinek előzetes ismerete.

Minden órát rövid (10-15 perces) kiselőadások nyitják. A szemeszter végén a résztvevők előre egyeztetett témájú 15-20 oldalas dolgozatot írnak előre megbeszélt irodalom alapján. A jegyszerzésnek az aktív órai részvétel is feltétele.	

A kurzushoz tartozó kötelező irodalom:

Az elsődleges irodalom Immanuel Kant releváns munkái:

- Az emberi történelem feltehető kezdete
- Vallás a puszta ész határain belül (részletek)
- A gyakorlati ész kritikája (részletek)
- Az erkölcsök metafizikájának alapvetése 
- Az emberiség egyetemes történetének eszméje világpolgári szemszögből
- Ama közönségesen használt szólásról, hogy ez talán igaz az elméletben, ám a gyakorlatban mit sem ér
- Mi a felvilágosodás?
- Recenziók Herder Eszméiről
- Az örök békéről
- Az ítélőerő kritikája (részletek)	

A kurzushoz tartozó ajánlott irodalom:

- Hannah Arendt: Előadások Kant politikai filozófiájáról
- Jürgen Habermas: A társadalmi nyilvánosság szerkezetváltozása (részletek)
- John Rawls: Lectures on the History of Moral Philosophy 

További irodalmat minden hallgatóval a kiselőadások és a szemináriumi dolgozat témájának megbeszélésekor egyeztetjük.